
Da li je zabranjeno prodavanje viška vode?


* 
* 
* 
* 
* 
* 
* 

 
Da li je zabranjeno prodavanje viška vode?

Ebu Hurejra, radijallahu anhu, prenosi da je Resulullah, sallallahu alejhi ve sellem, rekao: “Čovjek nema pravo uskratiti upotrebu vode koja mu nije potrebna, da time spriječi rast trave”. Džabir, radijallahu anhu, govorio je: “***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, zabranio je predavanje vode koja čovjeku nije potrebna.”Ijas b. Abdulmuzeni rekao je: “Resulullah, sallallahu alejhi ve sellem, zabranio je prodavanje vode.” Aiša, radijallahu anha, prenijela je sljedeći Vjerovjesnikov, sallallahu alejhi ve sellem, ***[hadis](https://pitajucene.com/search/Hadis/questions/ "Pretraži pitanja o hadisima")***: “Čovjek nema pravo uskratiti narodu višak vode, niti ima pravo zabraniti upotrebu viška vode koja istječe iz bunara. ” Ebu Hurejra, radijallahu anhu, prenosi da je Vjerovjesnik, sallallahu alejhi ve sellem, rekao: ‘Tri kategorije ljudi Allah neće osloviti na sudnjem danu, niti će ih pogledati: čotjeka koji se lažno zaklinje da je za robu dobijao više nego što mu neko ponudi, čovjeka koji se lažno zakune poslije ikindija-namaza da bespravno uzme pravo muslimana i čovjeka koji uskrati svijetu upotrebu viška vode, Allah će takvom reći: Danas ću te lišiti Svoje dobrote jer si ljude lišavao onoga što nisi svojim rukama stekao. ”


Propisi u vezi s poglavljem


Prvo, višak vode koji nije potreban čovjeku zabranjeno je prodavati. Kada je riječ o tom pitanju, imam Et-Tirmizi ostavio je sljedeći ***[zapis](https://pitajucene.com/search/zapis/questions/ "Pretraži pitanja o zapisima")***: “Učenjaci su zabranjivali prodavanje vode. To je stav sljedećih autoriteta: Ibnul-Mubareka, Šafija, Ahmeda i Ishaka b. Rahavejha. ” El-Begavi veli: ” .. .i ovo se odnosi na čovjeka koji iskopa bunar na pustoj, neplodnoj zemlji, te bunar postane njegov kao i zemlja u njegovoj blizini. Ako se u blizini bunara nalazi trava, i takav čovjek da višak vode za napajanje trave, ljudi će imati od toga koristi, ali ako im uskrati korištenje vode, time im uskraćuje i travu. Učenjaci: Malik, ElEvzai, El-Lejs b. Sa’d i Šafi tvrde da je to zabranjeno.” O tome Ibn Hibban kaže: ” … to se odnosi i na vodu koja ne pripada nikome i koja je svakome dostupna, kao što su to, naprimjer, tekuće vode na koje svi ljudi polažu pravo. A možda se hadis odnosi na bunar koji čovjek iskopa u pustinji, koji koristi ljudima, pa čovjek zabrani svijetu da koristi njegovu vodu. Zabranjeno je da čovjek, nakon što podmiri svoje potrebe, svijetu zabrani upotrebu viška te vode; ako im to zabrani, lišio ih je i hrane za životinje.” Umjesno je navesti i sljedeću Eš-Ševkanijevu izjavu: ” … navedena dva hadisa ukazuju na to da je zabranjeno lišiti ljude viška vode, a višak je sve što prelazi čovjekove potrebe. Na osnovu vanjskog značenja hadisa, u vezi s tim nema razlike, bez obzira na to nalazila se voda na zemlji koja je čovjekovo vlasništvo ili je usvojena; bila ta voda za ***[piće](https://pitajucene.com/search/pi%C4%87e/questions/ "Pretraži pitanja o piću")*** ili za druge potrebe; upotrebljavala se za napajanje stoke ili usjeva; bio to bunar u pustinji ili ne … I sljedeći hadis ukazuje da je zabranjeno prodavanje vode: Ljudi imaju udijela u tri stvari: vodi, travi i vatri: ‘”


Drugo, ljudi trebaju znati da je jedna od najboljih milostinja napajanje vodom i kopanje bunara, to je ujedno i trajna sadaka.


\_\_\_\_\_\_\_\_\_\_\_\_  

Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


